**REGJISTRI I KËRKESAVE DHE PËRGJIGJEVE**

**(periudha prill-qershor)**

|  |  |  |  |  |  |  |
| --- | --- | --- | --- | --- | --- | --- |
| **Nr. Rendor [[1]](#footnote-1)** | **Data e kërkesës[[2]](#footnote-2)** | **Objekti i kërkesës[[3]](#footnote-3)** | **Data e përgjigjes[[4]](#footnote-4)** | **Përgjigje[[5]](#footnote-5)** | **Mënyra e përfundimit të kërkesës[[6]](#footnote-6)** | **Tarifa[[7]](#footnote-7)** |
| 1 | 18.06.2025 | Kërkesë për trajtimin e ankimit administrativ. | 18.06.2025 | Në përgjigje të e-mailit lidhur me kërkesën për t’u njohur me rezultatet e vlerësimit të projekt propozimit, Ju informojmë si më poshtë:  Projekt-propozimi i organizatës tuaj me titull: “*FQINJËT Edicioni i 7*” është vlerësuar me 55 pikë në total, referuar procesverbalit të Komisionit të Vlerësimit për Thirrjen Publike nr. V.  Më poshtë komentet e Komisionit të Vlerësimit për këtë projekt-propozim në procesverbal:   * Projekti është shumë i dobët, mungojnë aktivitetet reale të përshkruara. * Kosto problematike dhe projekt i paqëndrueshëm. * Nuk ka vlerë të shtuar. * Projekti duhet të ishte shtjelluar më mirë dhe aktivitetet duhet të tregonin qartë çfarë duhet të ndodhë. * Të rinjtë dhe përfshirja e tyre/përfitimi nga angazhimi në projekt nuk del qartë. * Aktivitetet nuk kanë një ndërlidhje llogjike për të arritur qëllimin pasi ngjajnë si aktivitete të shkëputura. * Projekti pa impakt real.   Gjithashtu, sjellim në vëmendjen Tuaj se bazuar në Nenin 18 të Vendimit të Këshillit të Ministrave Nr. 566 datë 29.07.2022 “Për përcaktimin e kritereve dhe të procedurave të përzgjedhjes së Organizatave Rinore dhe/ose Për Të Rinjtë, që përfitojnë financim nga fondet grant nga buxheti i shtetit të dedikuar për rininë”, Ju keni të drejtën e ankimimit të vendimmarrjes së Komisionit të Vlerësimit pranë Ministrit të Shtetit për Rininë dhe Fëmijët, sipas parashikimeve të Ligjit Nr. 44/2015 “Kodi i Procedurave Administrative i Republikës së Shqipërisë”. | E plotë | Pa pagesë |
| 2 | 20.06.2025 | Kërkesë për trajtimin e ankimit administrativ. | 23.06.2025 | Në vijim të e-mailit lidhur me shqetësimin e ngritur nga Juaj, Ju bëjmë me dije se Agjencia Kombëtare e Rinisë është gjithmonë transparente në përcjelljen e informacionit që i është vënë në dispozicion nga Komisioni i Vlerësimit për Thirrjen Publike.  Ju rikujtojmë se, bazuar në Nenin 7, pika 3 ku përcaktohet se AKR-ja: “*njofton kandidatin pjesëmarrës në procedurat konkurruese, për: c) mospërzgjedhjen e projekt-propozimit për financim, të drejtën për të kërkuar arsyetimin e vendimmarrjes dhe të drejtën për ankim*, në e-mailin e përcjellë më datë 18.06.2025, kemi vënë në dispozicionin Tuaj të gjithë informacionin lidhur me pikëzimin dhe komentet për projekt-propozimin e shprehura nga Komisioni i Vlerësimit në procesverbalin e vlerësimit të projekt-propozimeve, si më poshtë:  Projekt-propozimi i organizatës tuaj me titull: “*FQINJËT Edicioni i 7*” është vlerësuar me **55 pikë** në total, referuar procesverbalit të Komisionit të Vlerësimit për Thirrjen Publike nr. V. Më poshtë komentet nga Komisioni i Vlerësimit për këtë projekt-propozim siç janë shprehur në proces-verbal:   * **Projekti është shumë i dobët, mungojnë aktivitetet reale të përshkruara.** * **Kosto problematike dhe projekt i paqëndrueshëm.** * **Nuk ka vlerë të shtuar.** * **Projekti duhet të ishte shtjelluar më mirë dhe aktivitetet duhet të tregonin qartë çfarë duhet të ndodhë.** * **Të rinjtë dhe përfshirja e tyre/përfitimi nga angazhimi në projekt nuk del qartë.** * **Aktivitetet nuk kanë një ndërlidhje llogjike për të arritur qëllimin pasi ngjajnë si aktivitete të shkëputura.** * **Projekti pa impakt real.**     Sjellim në vëmendjen Tuaj se, në bazë të Nenit 9, të VKM-së Nr. 566 datë 29.07.2022 “*Për përcaktimin e kritereve dhe të procedurave të përzgjedhjes së Organizatave Rinore dhe/ose Për të Rinjtë, që përfitojnë financim nga fondet grant nga buxheti i shtetit të dedikuar për rininë*”, vlerësimi i projekt-propozimeve të paraqitura për Thirrjen publike kryhet nga Komisioni i Vlerësimit, i ngritur për këtë qëllim dhe jo nga Agjencia Kombëtare e Rinisë, e cila në bazë të Nenit 8, pika 8, të VKM-së të sipërpërmendur, ushtron detyrën e sekretariatit të Komisionit të Vlerësimit dhe nuk vlerëson apo shprehet mbi vendimmarrjen e Komisionit.    Për të gjitha pyetjet apo informacionet e tjera që mund të keni, lutemi të bazoheni në Nenin 18 të VKM-së, Nr. 566 datë 29.07.2022, ku përcaktohet se Ju keni të drejtën e paraqitjes së ankimit të vendimmarrjes së Komisionit të Vlerësimit **pranë Ministrit të Shtetit për Rininë dhe Fëmijët**, sipas parashikimeve të Ligjit Nr. 44/2015 “Kodi i Procedurave Administrative i Republikës së Shqipërisë”. | E plotë | Pa pagesë |

1. Numri rendor i kërkesave të regjistruara në Regjistrin e Kërkesave dhe Përgjigjeve [↑](#footnote-ref-1)
2. Data e regjistrimit të kërkesës [↑](#footnote-ref-2)
3. Përmbledhje e objektit të kërkesës duke u anonimizuar sipas parashikimeve ligjore në fuqi [↑](#footnote-ref-3)
4. Data e kthimit të përgjigjes [↑](#footnote-ref-4)
5. Përmbajtja e përgjigjes duke u anonimizuar sipas parashikimeve ligjore në fuqi [↑](#footnote-ref-5)
6. Përgjigja jepet E plotë/ E kufizuar/ E refuzuar/E deleguar [↑](#footnote-ref-6)
7. Kosto monetare e riprodhimit (kur është rasti dhe e dërgimit) të informacionit të kërkuar sipas tarifave të publikuar nga autoriteti publik. [↑](#footnote-ref-7)